Экстент
Экстент (, вăрăмăш) — хăш-пĕр файлсен системинче информаципе ĕçленĕ чухне усă куракан мел, информаци тытăмĕн татăлмасăр вырнаçнă пайĕ. Пĕтĕмĕшле илсен экстентлă файлсен системинчи пысăк файлсем пĕр-пĕринпе тӳрремĕн çыхăнман темиçе экстентран тăраççĕ.

Экстентпа блоксем
Чылай файлсен системинче файл «пуçелĕк» () евĕр упранать. Пуçелĕкре информаци тытăмĕн пайĕсем хăш вырăнта вырнаçнине кăтартакан кăтартмăшсем вырнаçнă. Ахаль файлсен системинче кăтартмăшсем уйрăм блоксемпе (пĕр операци хушшинче вулама е çырма юрăхлă чи пĕчĕк лаптăк) çеç çыхăнтараççĕ. Хăш-пĕр çĕннисенче вара çыхăну уйрăм блоксемпе мар, экстентсемпе йĕркеленнĕ.

Экстентсемпе çыхăнтарни чылай чухне уйрăм блоксемпе çыхăнтарассинчен лайăхрах. Даннăйсем экстентра пĕр вырăнта, пĕр-пĕрин хыççăн  вырнаçни вулавпа çыру хăвăртлăхне ӳстерет, диск уçлăхĕнчи фрагментаци шайĕ пĕчĕкленет. Экстента усă курса вырнаçтарнă файл çавăн пекех сахалтарах вырăн йышăнать.

Экстентăн тĕп çитменлĕхĕ — унашкал системăна тума самай йывăртарах.

Экстентпа ĕçлеме пултаракан чи паллă файлсен системисем
 HFS и HFS Plus
 NTFS
 UDF
 XFS
 JFS
 ext4
 Reiser4
 Btrfs
 HPFS

Çавăн пекех пăхăр
 Файлсен системисен танлаштарăвĕ

Файлсен системисем